“ธุรกิจกำจัดขยะ” กิจการที่ Bill Gates เลือกลงทุน
Bill Gates กำลังลงทุนในธุรกิจอะไรอยู่? คำถามนี้อาจเป็นคำถามที่หลายคนสงสัย Bill Gates เป็นผู้ก่อตั้งบริษัท Microsoft ซึ่งเป็นผู้มีอิทธิพลอย่างมากต่อวงการเทคโนโลยีของโลก แต่รู้ไหมว่าตอนนี้ Bill Gates ไม่ได้ถือหุ้นแค่ Microsoft เท่านั้น แต่ยังมีบริษัทอื่นๆ ที่เขาคิดว่าดี มีอนาคต  สัดส่วนพอร์ตการลงทุนของ Bill Gates ในตอนนี้   บริษัท Microsoft (MSFT) 10.6% ของมูลค่าพอร์ต บริษัท Waste Management (WM) 7.6% ของมูลค่าพอร์ต บริษัท Caterpillar (CAT) 6.5% ของมูลค่าพอร์ต  เราจะสังเกตเห็นว่า ถ้าไม่นับรวมบริษัท Microsoft  บริษัทที่ Bill Gates ถือมากสุดก็คือ Waste Management  Waste Management เป็นบริษัทอะไร ทำไม Bill Gates ถึงเลือกลงทุนในบริษัทนี้  ลงทุนแมนจะเล่าให้ฟัง
12 มี.ค. 2562

“ธุรกิจกำจัดขยะ” กิจการที่ Bill Gates เลือกลงทุน / โดย ลงทุนแมน
Bill Gates กำลังลงทุนในธุรกิจอะไรอยู่?
คำถามนี้อาจเป็นคำถามที่หลายคนสงสัย
Bill Gates เป็นผู้ก่อตั้งบริษัท Microsoft
ซึ่งเป็นผู้มีอิทธิพลอย่างมากต่อวงการเทคโนโลยีของโลก
แต่รู้ไหมว่าตอนนี้ Bill Gates ไม่ได้ถือหุ้นแค่ Microsoft เท่านั้น
แต่ยังมีบริษัทอื่นๆ ที่เขาคิดว่าดี มีอนาคต
สัดส่วนพอร์ตการลงทุนของ Bill Gates ในตอนนี้
บริษัท Microsoft (MSFT) 10.6% ของมูลค่าพอร์ต
บริษัท Waste Management (WM) 7.6% ของมูลค่าพอร์ต
บริษัท Caterpillar (CAT) 6.5% ของมูลค่าพอร์ต
เราจะสังเกตเห็นว่า ถ้าไม่นับรวมบริษัท Microsoft 
บริษัทที่ Bill Gates ถือมากสุดก็คือ Waste Management
Waste Management เป็นบริษัทอะไร
ทำไม Bill Gates ถึงเลือกลงทุนในบริษัทนี้
ลงทุนแมนจะเล่าให้ฟัง
Waste Management, Inc. ก่อตั้งขึ้นเมื่อประมาณ 51 ปีก่อนโดย Wayne Huizenga ซึ่งเป็นหลานของผู้ลี้ภัยชาวดัตช์ที่ประกอบอาชีพเก็บขยะ พร้อมกับเพื่อนๆ ของเขาอีกสองคน
สำหรับกิจการ Waste Management ก็ไม่ได้มีอะไรเป็นพิเศษ 
บริษัทเป็นผู้ให้บริการเก็บขยะทั่วประเทศก็เท่านั้น
ที่น่าสนใจก็คือ บริษัท Waste Management ไม่ได้เป็นผู้เริ่มต้นเก็บขยะในพื้นที่ต่างๆ
แต่บริษัทขอซื้อต่อกิจการของผู้ให้บริการเก็บขยะในแต่ละพื้นที่แทน..
ในปี 1971 บริษัท Waste Management ได้จดทะเบียนเข้าซื้อขายในตลาดหลักทรัพย์สหรัฐอเมริกา (NYSE) เป็นครั้งแรก
การได้เข้าสู่ตลาดหลักทรัพย์ทำให้บริษัท Waste Management มีเงินทุนเพิ่มขึ้น
และสามารถซื้อผู้ให้บริการเก็บขยะรวมไปถึงการกำจัดขยะอีกกว่า 133 แห่งในปีถัดมา
Waste Management มีผู้ใช้บริการทั้งในรูปแบบของบริษัท และบุคคลรวมกันกว่า 650,000 ราย ครอบคลุมพื้นที่กว่า 19 รัฐของสหรัฐอเมริกา
ในปี 1980 บริษัท Waste Management ก็ได้กลายเป็นผู้ให้บริการเก็บขยะที่ใหญ่สุดในสหรัฐอเมริกาจากการเข้าซื้อบริษัท Service Corporation of America (SCA Services, Inc.)
หลังจากนั้น Waste Management ก็ขยายกิจการขึ้นเรื่อยๆ ทั้งในรูปแบบการปรับโครงสร้าง การขยายการลงทุน รวมไปถึงการซื้อธุรกิจใหม่
ปัจจุบัน Waste Management เป็นผู้ให้บริการจัดการขยะและบริการรีไซเคิลที่ใหญ่สุดในสหรัฐอเมริกา
รวมไปถึงการนำไปต่อยอดเป็นพลังงานหมุนเวียน เช่น การนำก๊าซที่ได้จากหลุมฝังกลบขยะมาต่อยอดเพื่อใช้ในการผลิตกระแสไฟฟ้า
รายได้และกำไรของ บริษัท Waste Management, Inc.
ปี 2016 รายได้ 425,758 ล้านบาท กำไร 36,979 ล้านบาท
ปี 2017 รายได้ 453,163 ล้านบาท กำไร 60,974 ล้านบาท
ปี 2018 รายได้ 466,584 ล้านบาท กำไร 60,223 ล้านบาท
สัดส่วนรายได้ของบริษัท
53% จากบริการเก็บขยะ (Collection)
19% จากบริการฝังกลบขยะ (Landfill)
9% จากบริการขนย้ายขยะ (Transfer)
8% จากบริการรีไซเคิลขยะ (Recycle)
และ 11% ในธุรกิจอื่นๆ อย่างเช่น พลังงานจากขยะ (Others)
ปัจจุบันมูลค่าบริษัทอยู่ที่ประมาณ 1.3 ล้านล้านบาท
ใหญ่พอๆ กับ ปตท. ซึ่งถือว่าเป็นบริษัทที่มีมูลค่ามากสุดในตลาดหลักทรัพย์แห่งประเทศไทยเลยทีเดียว
คำถามที่น่าสนใจก็คือ ทำไม Bill Gates ถึงให้ความสนใจในบริษัท Waste Management
คำตอบก็คือ เรื่องของความแข็งแกร่งและยั่งยืนของธุรกิจนั่นเอง
เพราะถึงแม้ว่าเวลาจะผ่านไปนานแค่ไหน มนุษย์ก็ยังคงสร้างขยะในชีวิตประจำวันไม่เปลี่ยนแปลง
และมีแนวโน้มที่จะเพิ่มขึ้นเรื่อยๆ อีกด้วย
โดยมีการคาดการณ์ว่า ในปี 2050 โลกจะมีขยะจำนวนเพิ่มขึ้นกว่า 1.4 พันล้านตัน
หรือคิดเป็น 70% เมื่อเทียบกับปี 2016 ซึ่งมีปริมาณขยะอยู่ที่ 2 พันล้านตัน
เรื่องนี้ทำให้เราเห็นว่า บางครั้งธุรกิจก็ไม่จำเป็นต้องซับซ้อนเสมอไป
ธุรกิจที่เราเห็นอยู่ทุกวันอย่างการเก็บขยะก็สามารถทำกำไรดี
หัวใจของการลงทุนคือ ความแข็งแกร่งและความยั่งยืนของอุตสาหกรรมนั้นๆ
เหมือนอย่างที่ Bill Gates เลือกลงทุนใน Waste Management นั่นเอง..
----------------------
อ่านเรื่อง คำทำนายที่ Bill Gates เคยกล่าวไว้ในปี 1999 ได้ที่
ติดตามเรื่องหลากหลาย จากผู้เขียนเก่งๆ หลายท่าน ในแอป blockdit โหลดได้ที่ 
สั่งซื้อหนังสือลงทุนแมน 9.0 ได้ที่
Lazada กดรับ voucher ลด 20% (มีจำนวนจำกัด): 
Shopee: 
----------------------
References
-
-
-